หมอไพศาลฟันธง! หุ้นไทยยังลงต่อ
บทสัมภาษณ์พิเศษจากหมอไพศาลเมื่อวันที่ 30 ม.ค.59
12 ก.พ. 2559

หมอไพศาลทำนายดวงตลาดหุ้นไทย ช่วงระยะเวลา (1 ม.ค.-2 เม.ย.59) หุ้นจะลงแรงประมาณ 10-30 จุด เนื่องจากดาวศุกร์โครจรเป็นอริ รวมถึงดาวอาทิตย์ที่เป็นดาวแสงสว่างโคจรไปในมุมมืดของโลกแสดงถึงความเสื่อมในช่วง 3 เดือนนี้ มกราคม กุมภาพันธ์ และมีนาคม จนถึงที่ 2 เมษายน 59
ถ้านักลงทุนจะเล่นในช่วงนี้ ควรเล่นระยะสั้นๆ โดยแนะนำให้เล่น (3)(2) หรือ (4)(2) คือ หุ้นลง 3 วัน หุ้นจะขึ้น 2 วัน หรือ หุ้นลง 4 วัน หุ้นจะขึ้น 2 วัน คือให้ซื้อตอนหุ้นลง แบบนี้จะได้เงินเข้ากระเป๋าอย่างแน่นอน
 
ขณะที่หุ้นมีโอกาสปรับตัวขึ้นในช่วงเดือนกุมภาพันธ์ มีหุ้นกลุ่ม ICT, กลุ่มโรงพยาบาล, กลุ่มแบงก์, กลุ่มน้ำดื่ม, กลุ่มเคมี, กลุ่มประกัน, และกลุ่มส่งออก
ส่วนเดือนมีนาคม หุ้นที่มีโอกาสปรับตัวขึ้น เช่น กลุ่มพลังงาน, กลุ่มการบิน, กลุ่มสื่อสารบางตัว, แบงก์บางตัว ซึ่งอาจมีเพียง 3 ตัว SCB, KTB และ KBANK